Diari Oficial de la Generalitat Valenciana


Sumari del DOGV 6650, del 14-11-2011 (2011/11554)

Notificació de la sentència dictada en el judici ordinari número 126/2010.
--------------------------------------------------------------------------

### Dades del document

Número de DOGV
:   6650

Data del DOGV
:   14-11-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/11229


Organisme emissor
:   Jutjat de Primera Instància Número 2 de Gandia

Tipus de document
:   Edicte

Notificació de la sentència dictada en el judici ordinari número 126/2010. [2011/11190]  
Procediment ordinari 000126/2010  
De: Miguel Ángel Inisterra García, María Cruces Inisterra García i Antonio Inisterra García.  
Procurador: Joaquín Muñoz Femenía.  
Contra: Massa hereditària d'Alejandro Muñoz Giménez.  
En aquest procediment de judici ordinari 126/2010 seguit a instàncies de Miguel Ángel Inisterra García, María Cruces Inisterra García i Antonio Inisterra García, contra la massa hereditària d'Alejandro Muñoz Giménez, s'ha dictat la sentència i la interlocutòria, que literalment són com segueix:  
«Sentència número 167/2011  
Ángel Ilario Pérez, magistrat titular del Jutjat de Primera Instància número 2 de Gandia, ha dictat, en nom del rei, la sentència següent.  
  
Gandia, 1 de juliol de 2011  
En el judici ordinari número 126/2010, promogut per Miguel Ángel Inisterra García, María Cruces Inisterra García i Antonio Inisterra García, representats pel procurador Joaquín Muñoz Femenía i defesos per l'advocat Alfonso Soler Llorca; contra l'herència jacent d'Alejandro Muñoz Giménez, en rebel·lia processal. L'objecte del procés és la declaració de validesa d'uns contractes privats de venda de béns immobles i la condemna a elevar-los a escriptura pública.  
  
Decisió  
Per les raons exposades, i en l'exercici de la potestat que m'atribueix la Constitució espanyola, he decidit:  
1. Estimar íntegrament la demanda presentada per Miguel Ángel Inisterra García, María Cruces Inisterra García i Antonio Inisterra García contra l'herència jacent d'Alejandro Muñoz Giménez.  
  
2. Declarar l'existència, validesa i eficàcia del contracte privat de compra i venda de béns immobles subscrit el dia 13 de març de 1979 entre Alejandro Muñoz Giménez i Miguel Ángel Inisterra García i María de las Cruces Inisterra García, pel qual aquella persona venia a cadascuna d'aquestes dues una tercera part indivisa de la casa del número 2 del carrer Pou d'Alcina d'Oliva.  
3. Declarar l'existència, validesa i eficàcia del contracte privat de compra i venda de béns immobles subscrit el dia 21 de gener de 1985 entre Alejandro Muñoz Giménez i Antonio Inisterra García, pel qual aquella persona venia a aquesta altra una tercera part indivisa de la casa del número 2 del carrer Pou d'Alcina d'Oliva.  
4. Condemnar l'herència jacent d'Alejandro Muñoz Giménez a elevar a escriptura pública els contractes de 13 de març de 1979 i de 21 de gener de 1985 a què fan referencia els dos pronunciaments anteriors.  
  
5. Condemnar l'herència jacent d'Alejandro Muñoz Giménez a pagar les costes processals.  
Així ho decidisc, pronuncie i signe.  
Procediment ordinari 000126/2010  
De: Miguel Ángel Inisterra García, María Cruces Inisterra García i Antonio Inisterra García.  
Procurador: Joaquín Muñoz Femenía.  
Contra: Massa hereditària d'Alejandro Muñoz Giménez.  
Interlocutòria  
Magistrat jutge Ángel Ilario Pérez.  
Gandia, 14 de juliol de 2011  
Part dispositiva  
Pel que s'ha exposat, decidisc:  
1. Completar la dispositiva de la sentència número 167/2011, dictada l'1 de juliol de 2011 en l'assumpte civil número 126/2010 d'aquest Jutjat, en el sentit que en els pronunciaments 2 i 3, a continuació de la referència «casa del número 2 del carrer Pou d'Alcina d'Oliva" cal afegir el que segueix: «inscrita al Registre de la Propietat d'Oliva, tom 1114, llibre 290, foli 152, finca número 33276".  
2. Denegar en la resta la sol·licitud de complement de la sentència esmentada formulada per la part demandant».  
I atés que el demandat esmentat, massa hereditària d'Alejandro Muñoz Giménez, es troba en parador desconegut, expedisc aquest edicte a fi que valga de notificació de forma deguda.  
  
Gandia, 21 d'octubre de 2011.- La secretària judicial: Silvia Lacueva Subirats.